Document ID: 31990R1323

NEUVOSTON ASETUS (ETY) N:o 1323/90,
annettu 14 päivänä toukokuuta 1990,
lampaiden ja vuohien kasvatukselle tietyillä yhteisön epäsuotuisilla alueilla myönnettävästä erityistuesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(4) 8 artiklassa säädetään toimenpiteistä, joilla pyritään vähentämään palkkiota uuhta kohden lampaan- ja vuohenliha-alalla uuhien määrän ylittäessä tietyn ylärajan; tällä vähennyksellä saattaa olla epäsuotuisia vaikutuksia vuoristoalueiden ja eräiden epäsuotuisien alueiden maataloudesta 28 päivänä huhtikuuta 1975 annetussa neuvoston direktiivissä 75/268/ETY(5), sellaisena kuin se on viimeksi muutettuna asetuksella (ETY) N:o 797/85(6), tarkoitetuilla epäsuotuisilla alueilla, joilla ei ole muuta vaihtoehtoa lampaanlihan tuotannolle; tämän vuoksi on komission maaseudun kehittämistä koskevan raportin aloitteiden mukaisesti syytä säätää näille alueille korvauksesta kiinteänä tukena; tätä asetusta olisi sovellettava markkinointivuodesta 1991 ottaen huomioon mainitulle kaudelle ennakoidun uuhia koskevan palkkion vähennyksen,
ON ANTANUT TÄMÄN ASETUKSEN:
1 artikla
1 Direktiivin 75/268/ETY 3 artiklan 3, 4 ja 5 kohdassa tarkoitetuilla epäsuotuisilla alueilla lampaan- ja vuohenlihan tuottajille asetuksen (ETY) N:o 3013/89 5 artiklan mukaisesti laskettujen palkkioiden yksittäisiä määriä on täydennettävä maaseudun kehittämistä koskevan raportin mukaan yksittäisellä tuen määrällä, joka on
- 4 ecua uuhta kohden mainitun asetuksen 5 artiklan 2 ja 4 kohdassa tarkoitetuille tuottajille,
- 2,8 ecua uuhta kohden mainitun asetuksen 5 artiklan 3 kohdassa tarkoitetuille tuottajille,
- 2,8 ecua vuohta kohden mainitun asetuksen 5 artiklan 5 kohdassa tarkoitetuille tuottajille,
- 2,8 ecua naaraspuolista lammasta kohden sovellettaessa mainitun asetuksen 5 artiklan 8 kohdan toista alakohtaa,
- 4 ecua uuhta ja 3,2 ecua vuohta kohden sovellettaessa mainitun asetuksen 22 artiklan 6 kohdan säännöksiä; tällöin tuki on rajoitettava näillä säännöksillä säädetyt edellytykset täyttäviin eläimiin.
2 Edellä 1 kohdassa tarkoitettu erityinen tuki on myönnettävä samoin edellytyksin kuin lampaan- ja vuohenlihan tuottajille myönnettävä palkkio.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1991 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä toukokuuta 1990.

Labels: 6